b'\n_START_ARTICLE_\nMonsun\n_START_PARAGRAPH_\nMons\xc3\xban ali mons\xc3\xbam je periodi\xc4\x8den veter v Aziji. Poleti piha z morja na kopno, pozimi pa s kopnega na morje. Monsuni so zelo stalni vetrovi, pomembni so bili v obdobju jadrnic. Monsun je tudi zelo izrazit veter, ki prina\xc5\xa1a padavine. Monsunsko podnebje se pojavlja Aziji, Afriki, Avstraliji in ob tihomorski obali.\n_START_SECTION_\nZgodovina\n_START_PARAGRAPH_\nBeseda \xc2\xbbmonsun\xc2\xab\xc2\xa0verjetno izhaja iz arabske besede \xc2\xbb\xd9\x85\xd9\x88\xd8\xb3\xd9\x85\xc2\xab\xc2\xa0(mausim), kar pomeni letni \xc4\x8das. Najve\xc4\x8dkrat se beseda uporablja v zvezi z letnimi spremembami smeri vetra vzdol\xc5\xbe obal Indijskega oceana, in \xc5\xa1e posebej v Arabskem morju, kjer polovico leta piha iz jugozahoda, drugo polovico pa iz severovzhoda. Vzrok tega je razli\xc4\x8dno segrevanje aziske celine in ju\xc5\xbene le\xc5\xbee\xc4\x8dega morja na drugi strani_NEWLINE_Gr\xc5\xa1ki mornar Hipal je verjetno prvi uporabil monsun za plovbo po Indijskem oceanu, saj je anti\xc4\x8dno ime za monsunski veter na tem obmo\xc4\x8dju tudi hipal. Najbolj verjetno pa je bil prvi Grk, ki je obvladal monsun, ker so jemenski mornarji trgovali z Indijo \xc5\xbee veliko pred njim.'